Í valrönd er hægt að velja eftirfarandi liði : Uppi til hægri eru tvö tákn . Smellt er á spurningamerkið til að fá hjálp en lásinn til að skrá sig inn í farmverndarkerfið . Mikilvægt : notendur , sem eiga hvorki íslykil né rafræn skilríki , eru hvattir til þess að fá sér slíkt auðkenni hið fyrsta til þess að geta tengst nýja farmverndarkerfinu þegar núverandi kerfi verður lokað . Þú notar þína kennitölu og þitt auðkenni til að sanna hver þú ert og kemst inn í kerfið hafir þú haft aðgang að eldra farmverndarkerfinu . Á upphafssíðu farmverndar er hægt að velja um tvær leiðir til að skrá sig inn : annað hvort að smella á Innskráning í valrönd eða smella á láshnappinn uppi til hægri . Tollstjóri nýtir innskráningarþjónustu island.is til að auðkenna notendur inn í nýtt farmverndarkerfi Tollstjóra . Þessi þjónusta er í eigu ríkisins og er rekin af Þjóðskrá Íslands Eftir auðkenningu hjá island.is tengist notandi vinnuumhverfi sínu í farmverndarkerfinu . Sé notandi með eitt hlutverk , birtist vinnuumhverfi hans . Sé notandi hins vegar með fleiri en eitt hlutverk , birtist fyrst listi yfir hlutverk . Notandi smellir á það hlutverk , sem nota á og þá birtist vinnuumhverfi hans . Notandi með fleiri en eitt hlutverk getur svo í framhaldinu skipt um hlutverk með því að smella á þennan hnapp og birtist þá fyrrnefndur listi aftur : Vinnuumhverfi forráðamanns Forráðamaður getur valið þessa verkliði : Fulltrúar : hér er hægt að fá yfirlit yfir fulltrúa og skrá nýjan fulltrúa . Í yfirliti yfir fulltrúa er að auki hægt að afskrá fulltrúa . Yfirlýsingar : hér er hægt að fá yfirlit yfir yfirlýsingar . Innsigli : hér er hægt að panta innsigli , fá yfirlit yfir pantanir og yfirlit yfir innsigli . Aðrar aðgerðir : hér eru tveir undirliðir : Umsóknir : hægt að fá yfirlit yfir umsóknir . Áætlanir : hægt að skrá og fá yfirlit yfir áætlanir og skrá nýjar starfsstöðvar . Fulltrúi getur valið þessa verkliði : Yfirlýsingar : hér fær fulltrúi yfirlit yfir sínar eigin yfirlýsingar . Nýskrá yfirlýsingu : hér er hægt að skrá nýja yfirlýsingu . Umsókn um aðild Fyrirtæki sem nú þegar hafa aðgang að gamla farmverndarkerfinu þurfa ekki að sækja um aðgang aftur . Ef sækja á um aðgang að farmverndarkerfinu , á að velja liðinn Umsókn um aðild í valrönd og birtist þá ný umsóknarsíða .